Vaseroosteroheline

Vaseroosteroheline ehk vaseroheline on hele sinakasroheline värvitoon, mis sarnaneb vase pinnale tekkiva rohelise paatina värvusegahttps://www.eki.ee/dict/ekss/index.cgi?Q=vaseroheline&F=M. Laensõna saksa keelest (Kupfergrün), vaseroheliseks nimetatakse ka pigmenti (verdigris)https://sonaveeb.ee/search/unif/dlall/dsall/vaseroheline/1.

 Pildid 

 Variatsioonid 
Ernst Friedrich Glockeri "Grundriss der Mineralogie ..." nimetab vaserohelist (spangrün) palju sinist sisaldavaks roheliseks tooniks ja kirjeldab seda kui vaserooste värvust, mis läheneb taevasinisele. Näitemineraaliks toob ta vaserooste enda, krüsokolla (Kupfergrün) ja amasoniidi (Amazonenstein).

1821. aasta värviõpik "Werner's Nomenclature of Colours" näitab vaserohelist (verdigris green) ereda sinaka rohelisena, mis on segatud smaragdrohelisest, rohkest Preisi sinisest (Berlin blue) ja natukesest valgest. Värvuse näideteks toob ta pikasabalise rohelise papagoi (Small long-tailed Green Parrot) saba värvuse ja vaserooste tooni.

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab vaserohelist (verdigris green) segada viridiaanist, kaadmium-helekollasest ja valgest, selle värvus on mahe sinakasrohelinehttps://archive.org/details/nomenclatureofco00ridg/page/n173/mode/2up.

RAL Classic värvikaardi toon 6000 Patinagrün on malahiitrohelisega sarnanev keskmine tooniga roheline  .

Pantone värvikaardi toon 12-0225 Patina Green on särav soojatooniline õrnroheline  .

ISCC-NBS-i värvide tähistamise süsteemi värvinimede käsiraamat "Color: universal language and dictionary of names" nimetab tooni Verdigris keskmiseks kollakaks roheliseks , tooni Verdigris Green heleroheliseks  https://archive.org/details/coloruniversalla00kell/page/150/mode/2up?q=verdigris.

Jaapani traditsiooniliste värvide hulka kuuluv värv rokushō-iro 緑青色 'paatina värv' on küllastatud jahe keskmine roheline  https://colors.japanesewithanime.com/japanese-colors/%E7%B7%91%E9%9D%92%E8%89%B2-rokushouiro.

Veebivärv Verdigris on särav sinakasroheline mitmes eri variandis   https://htmlcolorcodes.com/colors/verdigris/.

 Liiginimedes 
Vaseroostekarva värvusele võivad taksonite ladinakeelsetes nimetustes viidata liigiepiteedid aeruginosus, aeruginosa või aeruginascens. Sõna aerūgō tähendabki vasepaatinat ja on tuletatud sõnadest aer-, aes 'pronks', 'messing', 'vask' ja liitest -ūgō, mis märkis kattekihti või värvimuutust.

 Viited 

Kategooria:Rohelised värvitoonid